Adelė Echodienė - Vikipedija

# Adelė Echodienė

### Straipsnis iš Vikipedijos, laisvosios enciklopedijos.

Adelė Echodienė (g. 1959 m. spalio 28 d. Kaune) – Lietuvos ir Kauno miesto politinė bei visuomenės veikėja.

## [taisyti] Biografija

1977 m. baigė Kauno 33-ią vidurinę mokyklą. 1982 m. baigė Kauno pilitechnikos institutą, suteikta inžinieriaus-ekonomisto kvalifikacija. 1997 m. Kauno technologijos universiteto Vadybos fakultete baigė vadybos studijų programą ir įgijo kvalifikacinį vadybos mokslo magistro laipsnį.

1982 - 1987 m. - Felikso Dzeržinskio staklių gamybinio susivienijimo biuro viršininkė. 1988 - 1990 m. - Kauno miesto LDT Vykdomojo komiteto Kompleksinio ekonominio ir socialinio vystymo valdybos teritorinės ūkiskaitos skyriaus viršininkė, 1990 - 1993 m. Kauno miesto savivaldybės valdybos vyriausioji specialistė. 1994 - 1999 m. - Kauno miesto valstybinės mokesčių inspekcijos specialistė, 1999 - 2006 m. - Kauno apskrities valstybinės mokesčių inspekcijos Kauno skyriaus vedėja. Nuo 2006 m. Kauno miesto mero pavaduotoja.

1999 - 2003 m. Lietuvos liberalų sąjungos (LLS) Kauno miesto koordinacinės tarybos narė, LLS Kauno miesto skyriaus iždininkė. 2003 - 2006 m. Liberalų ir centro sąjungos Tarybos narė, Kauno miesto Centro poskyrio pirmininkė.

2003 - 2006 m. vasario mėn. Kauno miesto savivaldybės tarybos narė, Biudžeto ir finansų komiteto pirmininkė.

2005 m. Kauno politikių klubo „Milda“ prezidentė, 2006 m. pavaduotoja.

Rodomas puslapis "http://lt.wikipedia.org../../../a/d/e/Adel%C4%97_Echodien%C4%97_4ee8.html"

Kategorija: Kauno politikai

##### Views

- Straipsnis
- Aptarimas
- Dabartinė versija

##### Paieška